**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 26**

Днес, 11.07.2021 г., се проведе заседание на Районна избирателна комисия в Тридесет и първи изборен район – Ямболски, при следния дневен ред:

1. Поправка на техническа грешка в Решение № 151–НС от 11.07.2021г за промяна в състав на СИК на КП „Демократична България- Обединение“ на територията на община Ямбол, Стралджа и Тунджа в Тридесет и първи изборен район-Ямболски, при произвеждане на изборите за народни представители на 11 юли 2021 г. и заличаване на застъпник. - докладчик Снежана Енчева.
2. Продължаване гласуването в СИК 312600016 с хартиени бюлетини в Тридесет и първи изборен район-Ямболски при произвеждане на изборите за народни представители на 11 юли 2021г. -докладчик Катя Апостолова.

**ПРИСЪСТВАЩИ:** 7 членове – Ани Канева, Яна Първанова, Димитър Събев, Мариана Гърдева-Виденова, Силвия Атанасова, Снежана Енчева, Катя Апостолова.

**ОТСЪСТВАЩИ:** 6 членове **-** Мима Атанасова, Веса Ефева, Биляна Кавалджиева-Димитрова, Лора Каламерова, Емилия Марчева, Милко Димитров.

Заседанието бе открито в 11.55 часа от председателя Ани Канева.

**ПРЕДСЕДАТЕЛЯТ АНИ КАНЕВА:** Колеги, откривам заседанието на Районната избирателна комисия в Тридесет и първи изборен район-Ямболски за изборите за народно събрание на 11 юли 2021 г.

За отчитане на поименното гласуване определям Димитър Събев. За протоколист определям Михаела Първанова - спец. технически сътрудник.

Колеги, всички сте запознати с дневния ред. Имате ли предложения или възражения по него? Не се правят. Който е съгласен с така предложения дневен ред, моля да гласува. Процедура по гласуване.

**ДИМИТЪР СЪБЕВ:** гласували „За“ – 7 членове – Ани Канева, Яна Първанова, Димитър Събев, Мариана Гърдева-Виденова, Силвия Атанасова, Снежана Енчева, Катя Апостолова.

 **Против -** няма

**ПРЕДСЕДАТЕЛЯТ АНИ КАНЕВА:** Дневният ред се приема. Давам думата на колегата Снежана Енчева по т.1 от Дневния ред. Заповядай!

**СНЕЖАНА ЕНЧЕВА:** Колеги, предлагам ви следния проект за решение:

ОТНОСНО: Поправка на техническа грешка в Решение № 151–НС от 11.07.2021г за промяна в състав на СИК на КП „Демократична България- Обединение“ на територията на община Ямбол, Стралджа и Тунджа в Тридесет и първи изборен район-Ямболски, при произвеждане на изборите за народни представители на 11 юли 2021 г. и заличаване на застъпник.

Районна избирателна комисия в Тридесет и първи изборен район –Ямболски установи, че в Решение №151-НС от 11.07.2021г. на РИК Ямбол за назначаване състави на СИК на територията на община Ямбол, е допусната техническа грешка в диспозитивната част на решението , в т.2 , при изписване на името и ЕГН-то на член на СИК № 312200012.

На основание чл.72 ал.1 т.1,  Районна избирателна комисия в Тридесет и първи район – Ямболски

**Р Е Ш И :**

ДОПУСКА поправка на техническа грешка в Решение №151-НС от 11.07.2021г. на РИК Ямбол за промени в състави на СИК на КП Демократична България- Обединение на територията на община Ямбол в Тридесет и първи изборен район-Ямболски, при произвеждане на изборите за народни представители на 11 юли 2021 г., както следва:

В диспозитива на решението, в т.2 , ред 9 от долу на горе е допусната техническа грешка при изписване на името на член на в СИК , поради това вместо

„В СИК № 312200012 –Катя Енчева Минчева с ЕГН …………..“, както грешно е изписано, **ДА СЕ ЧЕТЕ** „В СИК № 312200012 –Стефан Павлов Ангелов, ЕГН…………….“.

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**ПРЕДСЕДАТЕЛЯТ АНИ КАНЕВА:** Колеги, чухте проекта. Има ли изказвания? Няма. Процедура по гласуване.

**ДИМИТЪР СЪБЕВ:** гласували „За“ – 7 членове – Ани Канева, Яна Първанова, Димитър Събев, Мариана Гърдева-Виденова, Силвия Атанасова, Снежана Енчева, Катя Апостолова.

**Против -** няма

**ПРЕДСЕДАТЕЛЯТ АНИ КАНЕВА:** Решението се приема и е с № 154-НС от днешна дата.

**ПРЕДСЕДАТЕЛЯТ АНИ КАНЕВА:** По следващата точка от дневния ред давам думата на колегата Силвия Атанасова. Заповядай!

**СИЛВИЯ АТАНАСОВА:** Колеги, предлагам ви следния проект за решение:

ОТНОСНО: Продължаване гласуването в СИК 312600016 с хартиени бюлетини в Тридесет и първи изборен район-Ямболски при произвеждане на изборите за народни представители на 11 юли 2021г.

С констативен протокол от 10.50ч. на 11.07.2021г. е обективирано спиране на работата на специализираното устройство за машинно гласуване на СИК 312600016. Същия е заведен под № 288 от 11.07.2021г. във входящия регистър на РИК Ямбол и изпратен на ЦИК. Съгласно Писмо изх.№ НС-15-659 от 11.07.2021г. на ЦИК, при наличие на предпоставки за проустановяване на машинното гласуване по чл.269 ИК и при попълнен констативен протокол, РИК взема решение за преминаване към гласуване с хартиени бюлетини. След като констатира, че са налице обстоятелства за възникнали непреодолими външни обстоятелства по смисъла на чл.269 от ИК

На основание чл.72, ал.1, т.13, предл.2 от ИК, чл.269 от ИК и Писмо изх.№ НС-15-659 от 11.07.2021г. на ЦИК , Районна избирателна комисия в Тридесет и първи изборен район – Ямболски

  **Р Е Ш И:**

**Гласуването в СИК 312600016 да продължи с хартиени бюлетини** при произвеждане на изборите за народни представители на 11 юли 2021г.

Екземпляр от настоящото решение да се изпрати на ЦИК и СИК 312600016.

Решението на РИК подлежи на оспорване пред ЦИК, в тридневен срок от обявяването му по реда на чл. 73 от ИК.

**ПРЕДСЕДАТЕЛЯТ АНИ КАНЕВА:** Колеги, чухте проекта. Има ли изказвания? Няма. Процедура по гласуване.

**ДИМИТЪР СЪБЕВ:** гласували „За“ – 7 членове – Ани Канева, Яна Първанова, Димитър Събев, Мариана Гърдева-Виденова, Силвия Атанасова, Снежана Енчева, Катя Апостолова.

**Против –** няма

**ПРЕДСЕДАТЕЛЯТ АНИ КАНЕВА:** Решението се приема и е с № 155-НС от днешна дата.

Поради изчерпване на дневния ред закривам заседанието.

Заседанието бе закрито в 12.00 часа.

ПРЕДСЕДАТЕЛ:

Ани Канева

СЕКРЕТАР:

Яна Първанова